= pt = 
estant l’heure venüe qu'il fault commencer à frapper à 
l'œuvre du fort que je veulx faire faire davant Bou- 
longne, une des principales choses pour tenir en seu- 
reté ceulx qui y travailleront et rendre la commodité à 
la conduite des vivres est la force des gens de cheual. 
À ceste cause je vous prie depescher incontinant la 
presente reçeue quelques gentilshommes des vostres 
pour aller devers lesdits chefs qui sont audit pays de 
Picardye, leur faire entendre le mal contentement que 
jen ay, et leur ordonner trés expressément sur tant 
qu'ils craignent d’encourir mon indignation, qu'ils 
ayent en toutte dilligence à rassembler leurs gens, a 
eulx retirer la part que sera mon cousin le mar*! du 
Biez le plus tot que faire se pourra et qu'ils fassent 
ung roolle de ceulx qu'ils trouueront refusans d'y aller, 
pour le m'envoyer, sans en espagner ung seul ; car je 
suis delibéré de depescher gentilshommes exprès pour. 
aller veoir et me rapporter au vray ce qui sera en 
chacune bende, et de la faulte qui se y trouuera je ne 
men prendray que ausdits chefs et capitaines, dont je 
feray faire telle exemple quil en sera memoire d'icy à 
cent ans ; m’advertissant de l’ordre que vous y aurez. 
donné, et des autres choses de delà que entendrez 
concernans mon service. Priant Dieu, mon cousin, 
qu'il vous ‘ait en sa sainte garde, De Toncques le 
11 de juillet 1545. 
es François. 
DE LaAUBESPINE. 
(Bis. Nat. Clairambault 339, f° 162, Copie). . 
